Gerlachovský štít

Gerlachovský štít ehk  Gerlachovka (slovaki kõnekeeles Gerlach) on mägi Kõrg-Tatras, Slovakkia ja ühtlasi Karpaatide kõrgeim tipp (2655 m). Sellest 4 km loodesse riigipiirile jääb Poola kõrgeim tipp Rysy.

Mäe nimi on korduvalt vahetunud sõltuvalt valitsusest. Algne nimi oli Vrch Kotol ('katlamägi'). 1896 nimetati mägi Austria-Ungari keisri Franz Joseph I järgi. Pärast Austria-Ungari lagunemist nimetati mägi Gerlachovský štítiks lähedalasuva Gerlachi  küla järgi. Tšehhoslovakkia valitsus andis mäele nime Štít legionárov ja Poola, kes seda ala endale nõudis, andis mäele nimeks Szczyt Polski. 1939 nimetas Slovakkia valitsus mäe Slovenský štítiks, kuid pärast kommunistide võimuhaaramist sai mägi 1951 nimeks Stalinov štít.J. Hanzelka, M. Zikmund, Aafrika, 2. osa, lk. 11 Praeguse nime sai mägi tagasi pärast Stalini surma.

 Viited 

Välislingid

Kategooria:Slovakkia mäed
Kategooria:Riikide kõrgeimad tipud
Kategooria:Kahetuhandelised